INTERESSENTSKABSKONTRAKT – ”TRÆNERPROJEKT”

# NAVN OG HJEMSTED

Interessentskabets navn er: Aalborghesten Brazuca.

Interessentskabet skal anses for at have hjemsted på adressen for hestens træner.

# FORMÅL

Interessentskabets formål er at være lejer af hesten Brazuca. Lejen sker med henblik på at skabe et driftsoverskud. Hesten skal for at opfylde formålet trænes og konkurrere i hestevæddeløb på højst mulige niveau hestens kapacitet og udvikling taget i betragtning.

Alle beslutninger om hestens management skal tages på baggrund af en vurdering af, om beslutningen forventes at forøge muligheden for nettogevinster ved deltagelse i væddeløb og/eller muligheden for en tilsvarende forøgelse af hestens værdi.

Interessentskabets formål er endvidere at skabe et fælles interessegrundlag omkring hestevæddeløbssporten for interessenterne.

# IKRÆFTRÆDEN OG OPHØR

Interessentskabet skal anses for at være trådt i kraft på det tidspunkt, hvor det fornødne antal interessentandele er tegnet .

Interessentskabet ophører den den 30.11.2024. I tilfælde af, at hesten får skader eller sygdom, der medfører, at den ikke længere kan konkurrere i hestevæddeløbssporten, skal interessentskabet ligeledes afvikles.

# SHARE A HORSE

Al administration, herunder betaling af regninger, kontakt til hestens træner vedrørende administration, tegning og opretholdelse af forsikringer på interessentskabets vegne, bogføring og udarbejdelse af årsregnskab i relation til interessentskabet foretages af Share a Horse.

Hestens træner forpligter sig til at benytte den IT-platform til information om hestens træning og udvikling, som måtte blive anvist af Share a Horse

Al benyttelse af Share a Horses ydelser sker i henhold til de til enhver tid gældende forretningsbetingelser og mod betaling for administration og drift i henhold til Share a Horses fastsatte priser.

# EJERANDELE

Interessentskabet fordeles på 150 interessentandele af kr. 1100.

Alle interessentandele er noteret i en interessentfortegnelse med navn, adresse, e-mailadresse og telefonnummer, der administreres af Share a Horse.

En interessent kan være ejer af flere interessentandele dog ikke flere end højst halvdelen af interessentandelene.

Hestens træner skal til enhver tid eje mindst en interessentandel. Til hver interessentandel er tilknyttet en stemme.

Interessentskabet skal registreres som ejer af hesten.

Man hæfter alene med det i forbindelse med tegningen af kapitalandelen betalte kontante indskud.

# BESLUTNINGER

Ordinære beslutninger, der ikke vedrører management af hesten, jf. pkt. 10, træffes ved simpelt flertal.

Beslutning om trænerskifte kan alene ske, såfremt træneren samtykker. Vedtægtsændringer kræver enighed og tilslutning fra træneren.

Der kan ikke stemmes ved fuldmagt.

# FORSIKRINGER

Interessentskabet skal tegne den lovpligtige forsikring i henhold til hestelovens bestemmelser herom.

8.2. Hesten skal holdes livsforsikret for et beløb svarende til hestens købesum.

8.3. Interessentskabet skal så vidt muligt tegne en retshjælpsforsikring, der kan dække tvister, som interessentskabet måtte blive involveret i.

# TRÆNER AF HESTEN

Hestens træner, der også udpeges som Teknisk Repræsentant, skal være

Tina Mortensen. Trænerens navn registreres ved hestens registrering hos DTC i henhold til DTCs reglement.

Hestens træner tiltræder nærværende interessentskabskontrakt for så vidt angår de særskilte rettigheder og forpligtelser, der følger af kontrakten for trænere.

Træneren forpligter sig til at træne og forestå hestens management efter bedste evne, i overensstemmelse med formålet, jf. pkt. [2](#_bookmark0) og i øvrigt i interessentskabets interesse. Hestens træner forpligter sig endvidere til at sikre at interessentskabet overholder alle gældende lovregler og reglementer i sporten i relation til hestens management.

Den månedlige pris for træning af hesten, inklusive opstaldning og foder, som betales af interessentskabet til træneren, udgør i hele interessentskabets varighed kr. 6700 plus moms.

Træneren hæfter i forhold til tredjemand for alle forpligtelser vedrørende hesten, jf. pkt. [5.8](#_bookmark2) og [6.2](#_bookmark4).

Ved trænerskifte, jf. pkt. [7.2](#_bookmark5), skal hestens nye træner tiltræde nærværende kontrakt og derved overtage samtlige forpligtelser og rettigheder fra hestens hidtidige træner.

# MANAGEMENT AF HESTEN

 Hestens træner træffer alle beslutninger om hestens management herunder om fodring, træningsplaner, dyrlægetilkald, smed og lign. under hensyntagen til nærværende kontrakts formålsbestemmelse og interessentskabets interesser.

 Træneren forpligter sig til at kommunikere til interessenterne via den it- platform, som Share a Horse måtte stille til rådighed eller anvise.

Informationen skal som minimum indeholde trænings- og løbsplanlægning. Træneren skal ligeledes informere om alle dyrlægebehandlinger vedrørende længerevarende skader og sygdom.

# TRÆNERENS ANSVAR

 Hesten er opstaldet hos Træneren på interessentskabets eget ansvar. Træneren hæfter ikke for hændelige skader, der sker, mens hesten er i trænerens varetægt. Dansk rets almindelige erstatningsregler om forvaringsforhold finder ikke anvendelse.

 Uanset årsagen er træneren alene ansvarlig for sygdom eller skader på hesten, såfremt der kan føres bevis for, at Træneren har udvist grov uagtsomhed, som har medført et tab for interessentskabet.

 Træneren hæfter ikke overfor interessentskabet for fejl begået af smed, dyrlæge eller andre selvstændigt virkende tredjemand, der håndterer hesten, mens den er i trænerens varetægt.

11.4 Såfremt hesten testes positiv for fejlmedicinering/doping, mens den er i træning hos træneren, hæfter Træneren alene for interessentskabet tab i anledning heraf, såfremt træneren ved grov uagtsomhed bedømt i henhold til dansk rets almindelige erstatningsregler er skyld i fejlmedicineringen/doping. Dette gælder, uanset om træneren af et relevant travforbund disciplinært måtte blive holdt ansvarlig og eventuelt blive idømt sanktion for fejlmedicinering eller doping i henhold til de gældende reglementer.

# 12. UDTRÆDEN

12.1 Såfremt en interessent, bortset fra træneren, ønsker at udtræde af interessentskabet, kan vedkommende udbyde sin interessentandel til salg via Share a Horses IT-platform. Ethvert salg er betinget af, at køber tiltræder nærværende interessentskabskontrakt og overtager den sælgende interessents rettigheder og forpligtelser.

12.2 En interessent er til enhver tid berettiget til skriftligt at opsige sin deltagelse i interessentskabet via Share a Horse IT-platformen med et varsel på 3 måneder til udgangen af en måned. Interessentandelen udbydes da til salg via platformen i perioden. Såfremt interessentandelen ikke er solgt ved varslets udløb, overtager træneren interessentens rettigheder og forpligtelser i henhold til denne kontrakt. Interessenten har således ved opsigelse, hvor interessentandelen ikke kan sælges i opsigelsesperioden, ikke krav på betaling for vedkommendes ejerandel.

12.3 En træner, der har overtaget en interessents rettigheder og forpligtelser i henhold til punkt [13.2](#_bookmark11), kan frit sælge den overtagne interessentandel i henhold til pkt. [13.1](#_bookmark10), men ikke benytte muligheden for at opsige sin deltagelse i interessentskabet, jf. pkt. [13.2](#_bookmark11).

# 13. MISLIGHOLDELSE

*Anden misligholdelse fra en interessent*

13.1 Såfremt en interessent misligholder sine forpligtelser overfor interessentskabet, skal vedkommende ekskluderes. En interessent, der ønsker at påberåbe sig misligholdelse fra en anden interessents side, skal skriftligt meddele dette til Share a Horse senest 7 dage efter at interessenten blev eller burde være blevet bekendt med det forhold, der udgør misligholdelse. Ved eksklusion har den misligholdende interessent ikke krav på betaling for vedkommendes ejerandel, der sættes til salg i henhold til pkt. [13.2](#_bookmark11). Eventuelt provenu ved salg efter denne bestemmelse indgår i årsregnskabet på lige fod med præmieindtægter.

*Betalingsmisligholdelse fra en interessent*

13.2

*Misligholdelse fra trænerens side*

13.3 I tilfælde af væsentlig misligholdelse fra trænerens side fortaber træneren ret til betaling for træning og opstaldning af hesten, så længe misligholdelsen står på, ligesom træneren hæfter for tab som interessentskabet måtte lide som følge af misligholdelsen. Mindst halvdelen af interessenterne skal ved væsentlig misligholdelse fra trænerens side endvidere været berettiget til enten at kræve hesten sat til salg i henhold til punkt [12.10](#_bookmark9), eller til uden samtykke fra træneren at træffe beslutning om at skifte træner som angivet i pkt. [9.6](#_bookmark6). En interessent, der ønsker at påberåbe sig væsentlig misligholdelse fra trænerens side, skal skriftligt meddele dette til Share a Horse senest 14 dage efter at interessenten blev eller burde være blevet bekendt med det forhold, der udgør den væsentlige misligholdelse.

13.4 Følgende forhold udgør altid væsentlig misligholdelse fra trænerens side:

* Konkurs og betalingsstandsning,
* Betalingsmisligholdelse, der ikke er berigtiget senest 14 dage efter rykker er modtaget,
* Manglende opretholdelse af professionel trænerlicens,
* Dopingkarantæne, såfremt træneren har udvist forsæt eller grov uagtsomhed
* Vanrøgt eller tilsidesættelse af grundlæggende krav til korrekt management af hesten

# 14 REGNSKAB

14.1 Interessentskabets regnskabsår følger kalenderåret.

14.2 Der skal for interessentskabet udarbejdes årsregnskab, der opfylder bogføringslovens krav. Eventuelle udgifter afholdt af træneren, jf. pkt. [6.2](#_bookmark4), indgår i regnskabet.

# 15. UDLODNING AF OVERSKUD

15.1 Beslutning om eventuel udlodning af overskud træffes på interessentskabsmødet, hvor regnskabet aflægges, jf. pkt. [17.2](#_bookmark13). Ved udlodning, der finder sted, forud for projektets ophør, kan dog alene udloddes overskud, der overstiger kr. 15.000.

15.2 I tilfælde af ekstraordinære præmieindtægter kan en interessent anmode om afholdelse af et ekstraordinært interessentskabsmøde, hvor beslutning om ekstraordinær udlodning kan træffes.

15.3 Præmier optjent i løb, hvori der er foretaget dopingprøve, kan først komme til udbetaling, når et negativt prøvesvar foreligger

15.4 Forud for enhver udlodning har træneren krav på at få dækket udgifter afholdt i henhold til pkt. [6.2](#_bookmark4).

# 16. ÆRESPRÆMIER

16.1 Medmindre andet aftales blandt interessenterne, udloddes eventuelle ærespræmier til interessenterne ved lodtrækning. En interessent, der tidligere har vundet en sådan lodtrækning, deltager ikke i en eventuel senere lodtrækning.

# VOLDGIFT

 Eventuelle tvister pligter eller rettigheder i henhold til denne kontrakt, der ikke kan løses mindeligt, afgøres efter SEGES Almindelige regler for voldgift om heste (”Hestevoldgiften”).